ಎರವಲ್ಲನ್ ಎಂಬುದು ತಮಿಳಿಗೆ ಸಂಬಂಧಿಸಿದ ಬುಡಕಟ್ಟು ದ್ರಾವಿಡ ಭಾಷೆಯಾಗಿದೆ . ಇದನ್ನು ಕೇರಳ ಮತ್ತು ತಮಿಳುನಾಡಿನ ಎರವಲ್ಲನ್ ಜನರು ಮಾತನಾಡುತ್ತಾರೆ. ಮೊದಲು ಎರವಲ್ಲನ್‌ಗಳನ್ನು ‘ವಿಲ್ಲು ವೇದನ್’ ಎಂದು ಕರೆಯಲಾಗುತ್ತಿತ್ತು, ಅಂದರೆ ಬಿಲ್ಲು ಮತ್ತು ಬಾಣಗಳನ್ನು ಬಳಸುವ ಬೇಟೆಗಾರರು. ಆರಂಭಿಕ ದ್ರಾವಿಡ ಭಾಷೆಯಲ್ಲಿ 'ಎರವನ್' ಕೃಷಿ ಜೀತದಾಳುಗಳಿಗೆ ಸಂಬಂಧಿಸಿದೆ. ಅವರು ತಮಿಳಿನ ಕಚ್ಚಾ ಉಪಭಾಷೆಯನ್ನು ಮಾತನಾಡುತ್ತಾರೆ. ಹಾಗೂ ಇತರರೊಂದಿಗೆ ಅವರು ಮಲಯಾಳಂ ಮಾತನಾಡಬಲ್ಲರು. ಮುಖ್ಯಸ್ಥನ ಸಂಸ್ಥೆಯನ್ನು 'ತಲೈವನ್' ಎಂದು ಕರೆಯಲಾಗುತ್ತದೆ ಮತ್ತು ನಿರಂತರ ಅಧೀನತೆಯ ಅವಧಿಯಲ್ಲಿ ಮುಖ್ಯಸ್ಥನ ಪ್ರಸ್ತುತತೆ ಇರುವುದಿಲ್ಲ ಮತ್ತು ಇದರ ಪರಿಣಾಮವಾಗಿ 'ಅರ್ಚಕ' (ಪೂಜಾರಿ) ಮುಖ್ಯಸ್ಥನ ಕರ್ತವ್ಯಗಳನ್ನು ನಿರ್ವಹಿಸುತ್ತಾನೆ. ಎರವಲ್ಲನ್‌ಗಳು ಸ್ಥಳೀಯ ಭೂರಹಿತ ಕೃಷಿ ಕಾರ್ಮಿಕರು. ವಿವಿಧ ಬೆಳೆಗಳನ್ನು ಬೆಳೆಯಲು ಒಣ ಭೂಮಿಯನ್ನು ಉಳುಮೆ ಮಾಡುವಲ್ಲಿ ಅವರು ನಿಪುಣರು. == ಉಪ ವಿಭಾಗ == ಎರವಲ್ಲನ್ ಬುಡಕಟ್ಟುಗಳು ದ್ರಾವಿಡ ಭಾಷಾ ಕುಟುಂಬಕ್ಕೆ ಸೇರಿದ ಇರುಳ ಭಾಷೆಯಲ್ಲಿ ಮಾತನಾಡುತ್ತಾರೆ. ಕೆಲವು ಭಾಷಾಶಾಸ್ತ್ರಜ್ಞರು ಈ ಭಾಷೆಯನ್ನು ಎರವಲ್ಲನ್, ಎರುಕಳ, ಇರವ, ಇರುಳನ್, ಇರುಲರ್, ಇರುಲರ್ ಮೋಜಿ, ಇರುಳವನ್, ಇರುಳಿಗ, ಇರುಳಿಗರ್, ಕಾಡ್ ಚೆನ್ಸು, ಕೊರವ ಎಂದು ಕರೆಯುತ್ತಾರೆ. ಇರುಳ ಪಲ್ಲರ್ (ಉರಳಿ ಇರುಳ), ಮೆಲೆ ನಾಡು ಇರುಳ (ದಕ್ಷಿಣ ಇರುಳ), ಉತ್ತರ ಇರುಳ (ಕಸಬ, ಕಸವ, ಕಸುಬ), ವೆಟ್ಟೆ ಕದ ಇರುಳ ಎಂಬ ವಿವಿಧ ಉಪಭಾಷೆಗಳು ಈ ಎರವಲ್ಲನ್ ಬುಡಕಟ್ಟುಗಳಲ್ಲಿ ಸಾಕಷ್ಟು ಪ್ರಚಲಿತದಲ್ಲಿವೆ. == ಉಲ್ಲೇಖಗಳು ==